[Video] Wekker gaan al 13 jaar lank in die muur af | Maroela Media
'n Gesin in Pittsburgh, Pennsylvania in Amerika, word elke dag herinner aan 'n wekker wat in een van hul huis se mure vassit.
Jerry Lynn, die huiseienaar, het verduidelik hy het 13 jaar gelede die wekker aan 'n toutjie vasgemaak en dit van die tweede verdieping in 'n huis deur 'n ventilasieopening laat afsak om te bepaal waar hy 'n gat in die muur in die sitkamer moet maak vir 'n TV-koppeling. Hy het die wekker gestel om 10 minute later af te gaan.
Jerry se vrou, Sylvia, sê niksvermoedende gaste skrik gewoonlik wanneer die wekker begin lui. "Dit begin saggies met 'n 'beep beep beep beep" en dan word dit al hoe harder."
Die Lynn-gesin is nou al gewoond aan dié inwoner se bekende luitoon.
Volgens die foto is die wekker se wyser nie gestel dat die alarm 19.50 moet afgaan nie wonder maar net.
Daai is nie die wekker wat in die muur vas sit nie. Die wekker is binne in die muur.Dis net n voorbeeld foto.
Peet J wat maar net wonder, hulle het 13 jaar gelede vergeet om 'n foto van die spesifieke wekker te neem voordat dit van die toutjie losgekom het, daarom moes julle 'n ander wekker afneem. Jammer jy was nie daar met jou kamera nie!